Lumised puud ja jäätunud rabalaukad pakuvad lummavat vaatepilti, aga miks mitte nautida seda silmailu matkates. Pärast pikki pühi kuluks väheke liigutamist hädasti ära.
„Lõuna-Eestis saab tõukekelguga juba igal pool sõita, eile (kolmapäeval – toim) anti luba ka Lämmijärve jääle minna. Järvel on juba väga korralik jääkiht, nii et kui metsa all lund ka ei ole, siis matkame veekogudel. Kolmapäeval tegime esimese tõukekelgumatka „Viimse reliikvia“ radadel, ja vähemalt Taevaskojas oli korralik lumekiht maas,“ kinnitab Christelle Tohva Matkajuht OÜst, et pühade ajal ja aastavahetusel ilmaolud matkamist kindlasti ei sega.